ȘTIRI… INFORMAȚII… EVENIMENTE… (XXXII)

ȘTIRI… INFORMAȚII… EVENIMENTE… (XXXII)

1.01.1847 – Franz Liszt susţine la Bucuresti al treilea concert, dat la Palat, la invitaţia lui Vodă Bibescu. Liszt improvizează pe tema unor cântece româneşti.

***

1.01.1848 – Intră în vigoare Convenţia dintre Moldova și Muntenia privind desfiinţarea vămii dintre cele două ţări, excepţie făcînd sarea. Se formeaza o singură piaţă, protejată de un singur cordon vamal.

***

1.01.1861 – Începe Conferinţa naţionala românească de la Sibiu, în cadrul căreia s-a cerut recunoaşterea politică a naţiunii române, independenţa sa şi oficializarea limbii române (1-4 ianuarie).

***

1.01.1873 – Se deschide, la Bucureşti, prima expoziţie de pictură şi sculptură organizată de nou înfiinţata “Societate a amicilor beleartelor”, expoziţie la care participă cu 144 de lucrări şi Nicolae Grigorescu.

***

5.01.1878 – S-a născut scriitorul Emil Gârleanu («Nucul lui Odobac», «Din lumea celor care nu cuvîntă») (m.02.07.1914).

***

9.01.1990 – Decret CFSN privind unele măsuri pentru comemorarea eroilor Revoluţiei. Decretul prevedea ca ziua de 12 ianuarie să fie declarată zi de doliu naţional. Timişoara şi Bucureşti sunt declarate oraşe martir. Piaţa Palatului îşi schimbă denumirea în Piaţa Revoluţiei.

Contents